Polițiștii au dispus reținerea unui zălăuan de 35 de ani, cercetat într-un dosar penal pentru furt. În data de 15 martie, acesta a ajuns în Centrul de Reținere și Arestare Preventivă al Inspectoratului de Poliție Județean Sălaj, unde a rămas pentru 24 de ore. Din cercetările efectuate a reieșit că în data de 9 martie bărbatul a intrat în interiorul unei societăți comerciale din municipiul Zalău, însă nu a furat nimic. Având în vedere faptele comise anterior, bărbatul a fost prezentat la Parchetul de pe lângă Judecătoria Zalău cu propunere de arestare preventivă. Judecătorul a admis propunerea procurorului și a emis pe numele bărbatului un mandat de arestare preventivă pentru 30 de zile. Potrivit informațiilor oferite de IPJ Sălaj, continuă cercetările în acest caz, sub supravegherea unui procuror din cadrul Parchetului de pe lângă Judecătoria Zalău, pentru documentarea întregii activități infracționale a celui în cauză.